**Eseul argumentativ istoric (programa CDS)**

**Argument**

Cursulopţional ***Eseul* *argumentativ istoric*** reprezintă un curs aplicativ destinat elevilor de clasa a X-a profil umanist, specializarea ştiinţe sociale care urmăreşte crearea abilităţilor de redactare a unei prezentări istorice scrise în vederea formării competenţelor info-documentare de folosire a limbajului adecvat , de utilizare adecvată a coordonatelor spaţiale şi temporare, de realizare a unor sinteze tematice, de investigare a unui fapt istoric, de realizare a unor analize comparative şi de exprimare a acordului sau dezacordului. De asemenea, cursul propus urmăreşte formarea deprinderilor necesare rezolvării cu succes a itemilor pentru examenul de bacalaurat având la bază realizarea unor prezentări scrise sau eseuri.

**Competenţe generale**

Utilizarea vocabularului şi a informaţiei în comunicarea orală sau scrisă

Utilizarea surselor istorice a metodelor şi tehnicilor adecvate istoriei pentru rezolvarea de probleme

Dezvoltarea comportamentului civic prin exersarea deprinderilor sociale

**Valori şi atitudini**

Competenţele generale şi specifice care trebuie formate prin procesul de predare-învăţare a disciplinei au la bază şi promovează următoarele valori şi atitudini:

Coerenţă şi rigoare în gândire şi acţiune

Gândire critică şi flexibilă

Antrenarea gândirii prospective prin înţelegerea rolului istoriei în viaţa prezentă şi ca factor de predicţie a schimbărilor

COMPETENŢE SPECIFICE1 ŞI CONŢINUTURI

|  |  |
| --- | --- |
| **Competenţe specifice** | **Continuturi** |
| * 1. Exprimarea unei opinii în limbajul adecvat istoriei   1.3.Exprimarea de judecăţi de valoare utilizând limbajul specific istoriei  5.5 Realizarea unei investigaţii asupra unui subiect de istorie locală | \* Lumea extraeuropeana la sfarsitul sec. XIX-inceputul sec. XX |
| 1.1 Exprimarea de opinii în limbajul adecvat istoriei  1.2 Formularea de argumente referitoare la un subiect istoric  2.2 Alcătuirea planului unei investigaţii, a unui proiect personal sau de grup utilizând resurse diverse  5.5 Realizarea unei investigaţii asupra unui subiect de istorie | \* Anul 1848 in spatiul romanesc  \* Romania interbelica |
| 1.1 Exprimarea de opinii în limbajul adecvat istoriei  1.2 Formularea de argumente referitoare la un subiect istoric  2.2 Alcătuirea planului unei investigaţii, a unui proiect personal sau de grup utilizând resurse diverse  5.5 Realizarea unei investigaţii asupra unui subiect de istorie | \* Razboaiele napoleoniene  \*Fascismul  \* Nazismul  \* Comunismul |
| 1.1 Exprimarea de opinii în limbajul adecvat istoriei  1.2 Formularea de argumente referitoare la un subiect istoric  2.2 Alcătuirea planului unei investigaţii, a unui proiect personal sau de grup utilizând resurse diverse  5.5 Realizarea unei investigaţii asupra unui subiect de istorie | \* Problema Orientala  \* Romania in primul razboi mondial  \* Franta in primul razboi mondial  \* Germania in primul razboi mondial  \* Holocaustul  \* Romania in al doilea razboi mondial  \* Anul 1989 in Europa |

**Sugestii metodologice**

**Gândirea critică** este considerată un factor-cheie în învăţarea eficientă. Antrenarea acestui tip de gândire poate avea ca punct de plecare strategii bazate pe lectura activă, elaborarea raţionamentelor, formulare de întrebări, elaborare de texte diverse (fişe de lectură, comentarii, recenzii, referate, eseuri), folosirea de metode grafice.

**Utilizarea investigaţiei** ca demers didactic favorizează: exersarea tehnicilor de muncă intelectuală şi metoda învăţării prin descoperire, coroborarea izvoarele istorice şi interpretarea lor, cultivarea interesului pentru cercetare, învăţarea etapelor proiectării unei investigaţii istorice (Ghid de evaluare, 1996). Etapele parcurse de un demers investigativ includ: identificarea temei, formularea întrebărilor referitoare la domeniul de interes, stabilirea obiectivelor investigaţiei, identificarea surselor de informare, realizarea unui plan, colectarea informaţiilor/datelor, analiza şi prelucrarea informaţiilor, prezentarea rezultatelor.

Studierea faptelor/proceselor istorice (politice, economice, culturale, ideologice, militare, precum şi a imaginii societăţii în diferite perioade), a personalităţilor, instituţiilor, popoarelor/naţiunilor, se va face avându-se în vedere:

• contextul: timp, spaţiu, cauze, premise/factori interni şi externi;

• caracteristicile faptului / procesului: definire, aspecte ale desfăşurării / instituţii / atribuţii / prevederi relaţionate pe verticală şi pe orizontală, forţe politice / sociale / grupuri / personalităţi;

• semnificaţiile şi impactul: însemnătate, consecinţe imediate şi de perspectivă, influenţe; • perspectivele multiple.

**Bibliografie**

Alexandru Barnea et al., *Istorie. Manual pentru clasa a X-a,* Ed. Corint, Bucuresti, 2008

Valentin Balutoiu, *Istorie. Manual pentru clasa a X-a,* Ed. Didactica si Pedagogica, Bucuresti, 2011